作者:馬致遠
標題:中呂・喜春來六藝禮
內容:夙興夜寐尊師行，動止渾絕浮浪名，身潛詩禮且陶情。柳溪中，人世小蓬瀛。樂宮商律呂隨時秦，散慮焚香理素琴，人和神悅在佳音。不關心，玉漏滴殘淋。射古來射席觀其德，今向樽前自樂心，醉橫壺矢臥蓑陰。且閒身，醒踏月明吟。御昔馳鐵騎經燕趙，往復奔騰穩似船，今朝兩鬢已成斑。機自參，牛背得身安。書筆尖落紙生雲霧，掃出龍蛇驚四筵，蠻書寫畢動君顏。酒中仙，一恁醉長安。數盈虛妙自胸中蓄，萬事幽傳一掌間，不如長醉酒壚邊。是非潛，終日樂堯年。